 Apetan orukọ rẹ ni Candido Da Rocha, ti orukọ baba rẹ si n jẹ Joao Ẹsan Da Rocha Baba rẹ yii jẹ ọmọ ilu Ileṣa, ti wọn ko lẹru lọ si orilẹede Brazil lọdun 1840 nigba to wa lọmọ ọdun mẹwa Ẹsan gba ominira, to si se igbeyawo ni Brazil, o si bi Candido Da Rocha nibẹ lọdun 1860 Àwọn àmúyẹ fun gbígbọ orin ko le ṣiṣẹ lori ẹrọ rẹ Àkọlé fídíò, Toyin Atoyebi mechanic: Ẹ wo Toyin, ọmọbinrin ọdún 16 tó ń tún skadà àti gẹnẹrátọ ṣe ní Candido Da Rocha lọ sile ẹkọ alakọbẹrẹ ni Brazil ko to pada sile lẹyin ti baba rẹ, Ẹsan, tọpasẹ orisun rẹ wa silẹ Yoruba, ile ẹkọ girama CMS nilu Eko si ni Da Rocha lọ, nibi to ti jẹ olori awọn akẹkọ, Head Boy Iroyin ni Da Rocha di olowo lati ipasẹ oyinbo kan to maa n ta goolu, to fẹ pada sile nilẹ Gẹẹsi, to si fẹ ta awọn goolu to ti wa kusa wọn lọdun 1894, eyi to mu ko tọ Da Rocha lọ Ẹgbẹrun mẹfa owo Pọun ni oyinbo naa fẹ ta goolu rẹ, eyi kọja agbara rẹ, to si lọ gba owoya ni banki lati ra awọn goolu naa Goolu yii ni Da Rocha ta, to si ri ere gọbọi lori rẹ, eyi to sọọ di olowo jaburata ati Miliọnia akọkọ nilu Eko Owo yii ni Da Rocha fi da ile ifowopamọ silẹ lọdun 1907, to si di alawọ dudu akọkọ ti yoo da banki silẹ nilẹ Afirika Àwọn àmúyẹ fun gbígbọ orin ko le ṣiṣẹ lori ẹrọ rẹ Àkọlé fídíò, Sogidi Lake: Kòṣẹja-kòṣèèyàn lá bá nínú adágún odò náà -Ojedele O dokoowo papọ pẹlu ọmọ Yoruba meji miran, Doherty ati Sedu Williams lati sagbekalẹ ile ifowopamọ ọhun, to si tun si ile ounjẹ ati okoowo kiko ẹja yinyin wọle Korikosun ni Da Rocha ati gbajumọ elere tiata nni, Herbert Adedeji Ogunde nigba aye awọn mejeeji Ilu oyinbo ni Da Rocha maa n fi awọn aṣọ rẹ to ba dọti ranṣẹ si lati fọ, kii si fọ aṣọ rẹ ni ilu Eko Ojule kẹrin, opopona Tinubu ati opopona Kakawa ni ile Da Rocha wa, to si tun kọ irufẹ ẹya ile naa si orilẹede Brazil Da Rocha nikan lo da pese omi ẹrọ lati Iju si aarin gbungbun Eko, Yaba, Ebute-Mẹtta atawọn adugbo mii ti wọn ti n poungbẹ omi ẹrọ Àwọn àmúyẹ fun gbígbọ orin ko le ṣiṣẹ lori ẹrọ rẹ Àkọlé fídíò, Cancer: Àṣe ara mi ni iso ti n run gbogbo bí mo ṣe n ṣèrànwọ lórí jẹjẹrẹ Ile Da Rocha nikan lo ni kangadẹrọ ati omi ẹrọ omi niwaju ile rẹ, to si maa n ta omi fawọn araalu niwaju ile rẹ Da Rocha da gbe nigbẹyin aye rẹ ni, tori ko se igbeyawo pẹlu obinrin kankan, ti iroyin si ni o jẹ eeyan kan to le pupọ lati ba gbe inu ile A gbọ pe lasiko kan, o ba awọn obinrin mẹta kan gbe ile lasiko ọtọọtọ, ti wọn si bimọ fun, to si bi ọmọkunrin kan ati obinrin mẹta Lara awọn ọmọ rẹ ni Alexander Candido Da Rocha, Ẹnitan Salakọ, Louissa Ẹbun Turton ati Angelica Fọlasade Thomas Kẹkẹ ẹlẹṣin ti wọn n gun laye atijọ ni Da Rocha fi se ẹsẹ rin nigba aye rẹ, ti ko si lo awọn ọkọ bọginni rara. 